Cenazeya şerwanê enternasyonalîst ê YPG'yî Lorenoz Orsettî (Têkoşer Piling) yo ke 18'ê Adare de Baxoz de şerê vera DAÎŞ’î de cuya xo vînde kerda, 15'ê Hezîrane de restibi cayê rojbîyayîşê ey Floransa. Cenazeya Orsettî 24'ê Hezîrane Floransa de amebî wedarnayene.
Seba vîrardişê şerwanê enternasyonalîstî  hewteyo ke çalakîyî yenê viraştene. Nameyê Orsettî paytextê Îtalya Roma de na parkêk ro. Komîteya Xoserbîyayîşî park de merasîmêk viraşt û xeylî kesî tewrê ci bîyî. Pîyê Orsettî Alesandro Orsettî zî merasîmê akerdişê parkî de amade bi. Xeylî Îtalyanij û temsîlkarê organîzasyonê Kurdî zî tewrê merasîmî bîyî. Wextê merasîmê akerdişê parkî de hunermenda Kurde Mubîn Dunene zî hunerê xo pêşkêş kerd.
